ประจำเดือนมานานเกือบเดือน โดยปกติแล้วรอบเดือนหนูจะมาช่วงปลายเดือนของทุกเดือนค่ะ แต่รอบนี้หนูมีรอบเดือนวันแรกช่วงวันที่27 ของเดือนที่แล้ว จนตอนนี้วันที่25 มกราคมแล้ว ประจำเดือนยังมาอยู่เลยค่ะ ช่วงแรกๆประจำเดือนจะมาปกติ ไม่มากไม่เยอะ ต่อมาจะเป็นแบบลิ่มเลือดปริมาณไม่เยอะแต่ค่อนข้างหลายวัน และเป็นเลือดปกติช่วงหลังค่ะ ไม่มีอาการปวดท้อง ส่วนตัวหนูเคยไปพบแพทย์มาครั้งนึงเพราะเรื่องประจำเดือนมาหลายวัน และเคยได้รับการตรวจเลือดพบว่าตัวหนูมีภาวะโลหิตจาง เม็ดสีกับขนาดค่อนข้างเล็กและซีดกว่ามาตรฐานค่ะ คุณที่เป็นเจ้าของไข้ บอกว่า อาจจะเป็นที่ฮอร์โมนแต่ก็ไม่ได้ให้ยาหรืออะไรมาทานนะคะ นอกจากนั้นก็ไม่มีแล้วค่ะ หนูเป็นน้ำหนักตัวค่อนข้างเยอะ 82กก. และไม่เคยมีเพศสัมพันธ์ค่ะ เวลาประเดือนมาส่วนใหญ่ไม่ค่อยมีอาการปวเท้องค่ะ ตอนนี้หนูอายุ21ปีค่ะ Ps. ประมาณช่วงเกือบ2ปีก่อน หนูมีประวัติป่วยเป็นโรคซึมเศร้า และเข้ารับการรักษาโดยการใช้ยาบำบัดเป็นตัว Serlift 50 mg กับ Quetiapine 50 mg ปัจจุบันหนูหยุดยาได้เกือบ1ปีแล้วค่ะ
สวัสดีค่ะ หากมีเลือดออกมาตั้งแต่วันที่ 27 ธ.ค. 62 จนถึงวันที่ 25 ม.ค. 63 ถือว่ามีอาการเลือดออกผิดปกติ หากไม่เคยมีเพศสัมพันธ์ ก็อาจเกิดจาก1. การผลิตฮอร์โมนของรังไข่ผิดปกติ2. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก เป็นต้น แต่มักพบในหญิงวัยกลางคน ไม่ค่อยพบในคนอายุน้อย3. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น4. ผลจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ เป็นต้นสำหรับยารักษาโรคซึมเศร้า อาจมีผลทำให้มีเลือดออกผิดปกติได้ แต่หากหยุดทานยาไปนานแล้ว ก็ไม่ใช่สาเหตุค่ะส่วนภาวะโลหิตจาง ก็ไม่ได้เป็นสาเหตุที่ทำให้มีประจำเดือนมานานค่ะดังนั้น หากเลือดยังคงไม่หยุดไหล แนะนำควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหล ไม่ควรปล่อยไว้ เพราะจะทำให้ภาวะโลหิตจางที่เป็นอยู่ เป็นมากขึ้นได้ค่ะ